
PRIJEPIS
                                                                               Posl.br. P-1446/25


Z A P I S N I K
od 16. veljače 2026. godine
sastavljen pred  Općinskim sudom u Splitu
Stalna služba u Sinju
na licu mjesta u  Glavicama

OD SUDA PRISUTNI:
SUDAC: Jagoda Matić
ZAPISNIČAR: Dragica Laco
                                                                       P r a v n a    s t v a r :
                                  TUŽITELJ: Rino Romac
                                  TUŽENI: Ivan Romac i dr.
                                  RADI: prava vlasništva nekretnine

Nakon oglašenja stvari u 09,30 sati, utvrđuje se da su pristupili:

-za tužitelja:  osobno 
-za tužene: pod 11, 14 i 20 nitko, a nema dokaza o dostavi, za one nepoznata boravišta nitko, a uredno pozvan privremeni zastupnik Zoran Vujanović odvj. u Sinju 

Svjedoci: Romac Boris, Romac Živko

Konstatira se da je pristupio mjernik vještak Dušan Biuk,   te se isti upozorava po zakonu.

Poziva se  tužitelj da pokaže predmetne nekretnine, te se nakon  njegovog pokazivanja konstatira da se radi o nekretninama lociranim u mjestu Glavice, koje u naravi predstavljaju dijelom put, dijelom vrt, dijelom dvorište i sušaru, većim dijelom ograđene betonskim zidom i  na terenu čine cjelinu sa stambenom zgradom tužitelja, koja nije predmet postupka. 

Mjernik vještak pozvan da identificira  predmetne nekretnine izjavi da se radi o :

· novoformiranoj č.zem. 3449/17, nastala od dijela č.zem. 3449/4,
· novoformiranoj č.zem. 3449/18, nastala od dijela č.zem. 3449/2,
· novoformiranoj č.zem. 3449/19, nastala od dijela č.zem. 3449/7, 
sve K.O. Glavice.

Sudac donosi
                                           r j e š e n j e

Izvest će se dokaz saslušanjem svjedoka.

                                      SVJEDOK:  Romac Boris Ivanov, iz Glavica, 
                                                         od 47.g.,elektromehaničar, rođak tužitelja,
                                                         upozorena po zakonu, upitan izjavi:




Od kada ja pamtim za sebe radi se o zemlji koja je u posjedu tužitelja, a ranije njegova oca Frane. Tužitelj je nekretninu stekao dijelom kupoprodajom od Romac Miroslava, a dijelom darovanjem od Romac Ivana. Treće osobe nisu polagale pravo na iste, niti je bilo  problema u korištenju. 

Pitanja nema.                                                                                                       
Svjedok trošak ne traži.    

Konstatira se da nisu pristupili svjedoci Romac Frano i Romac Zoran, te je na teren pristupio Romac Živko, pa se odlučuje njega saslušati.

                                        
                                            SVJEDOK: Romac Živko Stjepanov, iz Glavica,
                                                              od 63.g., mehaničar, nesrodan, 
                                                              upozoren po zakonu,  upitan izjavi:

Konstatira se da izjavljuje identično kao i ranije saslušana svjedokinja.  

Pitanja nema.                                                                
Svjedok trošak ne traži. 

                                            SVJEDOK: Modrić Ante p. Drage, iz Glavica 70 A,
                                                              od 65.g., strojobravar, punac tužitelja,
                                                              upozoren po zakonu, upitan izjavi:

Konstatira se da izjavljuje identično kao i ranije saslušani svjedok , uz dodatak da se kuće počela graditi 80-tih godina, a gradio je tužiteljev otac Frano. 

Pitanja nema.
Svjedok trošak ne traži. 
                                       
Sudac donosi
                                                       r j e š e n j e

Zapisnik će se dostaviti strankama. 

   Dovršeno  u 13,00 sati.

                                         Jagoda Matić,v.r.         Romac Rino,v.r.
                                         Dragica Laco,v.r. 	        
                                         Dušan Biuk,v.r.


	  Suglasnost prijepisa s izvornikom ovjerava :  S U D A C :

                                                                                   Jagoda Matić


